Lost Love? Why Did Yaakov Recite Kriat Shema

3 Approaches

Rabbi Markowitz, Parshat Vayigash 5779

1. **בראשית פרשת ויגש פרק מו** :(כח) וְאֶת יְהוּדָה שָׁלַח לְפָנָיו אֶל יוֹסֵף לְהוֹרֹת לְפָנָיו גֹּשְׁנָה וַיָּבֹאוּ אַרְצָה גֹּשֶׁן (כט) וַיֶּאְסֹר יוֹסֵף מֶרְכַּבְתּוֹ וַיַּעַל לִקְרַאת יִשְׂרָאֵל אָבִיו גֹּשְׁנָה וַיֵּרָא אֵלָיו וַיִּפֹּל עַל צַוָּארָיו וַיֵּבְךְּ עַל צַוָּארָיו עוֹד (ל) וַיֹּאמֶר יִשְׂרָאֵל אֶל יוֹסֵף אָמוּתָה הַפָּעַם אַחֲרֵי רְאוֹתִי אֶת פָּנֶיךָ כִּי עוֹדְךָ חָי:
2. **רש"י**: ויבך על צואריו עוד - לשון הרבות בכיה וכן (איוב לד כג) כי לא על איש ישים עוד, לשון רבוי הוא, אינו שם עליו עלילות נוספות על חטאיו,ג אף כאן הרבה והוסיף בבכי יותר על הרגיל אבל יעקב לא נפל על צוארי יוסף ולא נשקו, ואמרו רבותינו שהיה קורא את שמע:
3. **רמב"ן בראשית פרשת ויגש פרק מו** (כט) וירא אליו ...והנכון בעיני כי כבר היו עיני ישראל כבדים קצת מזוקן, וכשבא יוסף במרכבת המשנה ועל פניו המצנפת כדרך מלכי מצרים, לא היה ניכר לאביו וגם אחיו לא הכירוהו, לפיכך הזכיר הכתוב כי כאשר נתראה אל אביו שהביט בו והכירו נפל אביו על צוארו ובכה עליו עוד, כאשר יבכה עליו תמיד עד היום הזה כשלא ראהו. ואחר כך אמר אמותה הפעם אחרי ראותי את פני

ודבר ידוע הוא מי דמעתו מצויה, אם האב הזקן המוצא את בנו חי לאחר היאוש והאבל, או הבן הבכור המולך. ואל תחוש בעבור אמרו ויאמר ישראל, כי ממנו ידבר ויחזור ויזכיר שמו, וכן (לעיל מא מח - נ) ויקבוץ את כל אוכל שבע שנים וגו' וליוסף יולד שני בנים. וכן במקומות רבים תמיד בתורה ובמקרא:

Was it time for Kriat Shema? If so, Why didn’t Yosef also say Kriat Shema?

**Halachic Approach**

1. **חידושי הגרי"ז הוספות פרשת ויגש**: וצ"ע דאם הגיע זמן ק"ש למה לא קרא גם יוסף ק"ש.

וא' אמר לפני מרן הגר"ח זצ"ל בשם רב א', דמה שקרא יעקב אז ק"ש, *הוא מפני שאת יוסף אהב יותר מכל שאר בניו ואחרי שלא ראהו כ"ב שנים, נתעוררה בקרבו אהבתו אל יוסף ביתר שאת בשעת פגישתו עמו, ואת האהבה הגדולה הזאת רצה למסור להקב"ה, ולכן קרא אז ק"ש כדי לחזק בלבו את אהבת ה'.*

והגר"ח לא קיבל זאת ואמר, שמדבר על יעקב אבינו כאילו יעקב אבינו היה עומד במדרגתו, והוא מרגיש על עצמו שאצלו זהו נסיון, ודבר גדול לעשות כן, וכי על האבות הקדושים ניתן לומר שהיתה להם אהבה נפרדת לבניהם שאותה היו צריכים למסור להקב"ה, והרי כל אהבתם לבניהם היתה רק מתוך עבודת ה' ואהבתו יתברך.

ואמר הגר"ח דמה שקרא יעקב ק"ש באותה העת, הוא משום דירידתו למצרים היתה בציווי ה' שאמר לו אל תירא מרדה מצרימה כי לגוי גדול אשימך שם, והיה אנוס עפ"י הדיבור, וממילא היתה ההליכה אצלו מצוה, והיה פטור ממצוה אחרת משום הדין דעוסק במצוה פטור מן המצוה כדיליף בסוכה (כה ע"א) ובלכתך בדרך בלכת דידך הוא דמחייבת הא בלכת דמצוה פטור, ולכך כל עוד שהיה בדרך היה מחוייב במצוה זו ללכת שמה, והיה פטור אז ממצות ק"ש, אבל כשהגיע לגבול מצרים וקיים מצותו שוב מיקרי זה בדרך דידך ולא דרך של מצוה, ממילא נתחייב תיכף בק"ש, וע"כ קרא אז ק"ש, אבל יוסף שהיה חייב בק"ש גם קודם, כבר קרא ק"ש מיד בזמנה.

1. **שפתי חכמים בראשית פרשת ויגש פרק מו**: מקשים העולם דילמא היה עומד ומתפלל, ונראה לי דהא אמרו רבותינו זכרונם לברכה (ברכות כ"ז א) אסור לעבור לפני המתפלל כדי שלא יבטל כוונתו, וכל שכן יוסף איך נפל על צווארו שמא יבטל כוונת יעקב וכו', אבל קריאת שמע עיקר הכוונה הוא בפסוק ראשון דהוא עיקר קבלת עול מלכות שמים, והוא נפל עליו לאחר שקרא פסוק ראשון, ואם תאמר יוסף למה לא קרא גם כן את שמע, ויש לומר דיוסף היה עוסק במצות כבוד אביו ועוסק במצוה פטור מן המצוה, (סוכה כ"ה א) ועיין לעיל דיוסף היה פוטר עצמו בפסוק ראשון מפני שהיה טרוד כדאמרינן (ברכות י"ג ב) שמע ישראל וגו' זו היא קריאת שמע של רבי יהודה הנשיא, מפני שהיה טרוד בגירסא עם התלמידים:

**Ahavas Hashem**

1. **גור אריה בראשית פרשת ויגש פרק מו** ואמרו רבותינו ז"ל שהיה קורא קריאת שמע. והקשו למה יוסף לא קרא קריאת שמע כיון ששעת קריאת שמע היה, שדוחק לומר שהקדים או שאחר כי זריזין מקדימין (פסחים ד.), ושעה אחת לכלם, ועוד מנא לן שקרא קריאת שמע - שמא התפלל, *ויש לתרץ כי יוסף קרא קריאת שמע, וקיימא לן כרבי יהודה (ברכות יג.) שבאמצע הפרק מפסיק לשאול מפני היראה,* והיינו יראת אביו, ולפיכך היה מפסיק בקריאת שמע, אבל יעקב לא היה מפסיק וקרא קריאת שמע. *אמנם יש לדעת ענין קריאת שמע שהיה קורא ובזה יתורץ מה שלא היה קורא יוסף קריאת שמע, לפי שכאשר בא יעקב וראה את יוסף בנו מלך, בא בלבו אהבתו ויראתו של הקב"ה איך מדותיו הם טובות ושלימות, ומשלם שכר טוב ליראיו*. וזהו מדת החסידים אשר יקרה להם טוב מתדבקים אל הקב"ה על הטובות והאמת שעשה עמהם. וזהו קריאת שמע שבו נזכר ייחוד מלכות שמים (דברים ו, ד) ואהבתו (שם שם ה). וראוי היה לקרות קריאת שמע כאשר בא אליו יוסף אחר הצער הגדול אשר היה לו בעבורו, ועתה ראה אותו מלך, היה אוהב את הקב"ה אשר עושה לו זה, וקבל מלכותו ואהבתו ויראתו, וזהו נכון למבין:
2. **שפת אמת, פרשת ויגש, שנת תרל"א:** אא"ז מו"ר זצלה"ה הגיד דברי מהר"ל יעקב לא נשקו שקרא ק"ש. שנתדבק באהבת השי"ת ע"ש. ויוסף אמאי לא קרא ק"ש? ונראה שזה בחי' יוסף שהי' בבית אדוניו המצרי, שבחינתו הוא להתדבק בה' אף שעושה עניני עוה"ז לא יתפרד כלל. אבל יעקב הוא למעלה מהטבע, ולכך נתדבק בהשי"ת ולא יכול לנשקו כנ"ל. [והמשכיל יבין].

**Bring Shema into Galus**

1. **שם משמואל בראשית פרשת ויגש**: ברש"י (מ"ו כ"ט) אבל יעקב לא נפל על צוארי יוסף ולא נשקו ואמרו רבותינו שהי' קורא את שמע. ובספר גור ארי' למהר"ל פירוש נחמד, לפי שכאשר בא יעקב וראה את יוסף בנו מלך באה בלבו אהבתו ויראתו של הקב"ה איך מדותיו הן טובות ושלימות ומשלם שכר טוב ליראיו וזוהי מדת החסידים כאשר יקרה להם טוב מתדבקים אל הקב"ה על הטובות והאמת שעשה עמהם וזוהי קריאת שמע שבו נזכר ייחוד מלכות שמים ואהבתו וכו', ובזה מתרץ מה שלא קרא אז יוסף ק"ש. והדברים ראויים למי שאמרם:

ונראה להוסיף עוד דברים, דמאחר שבא אז יעקב אבינו ע"ה בגלות וידע שמדת הדין מתוחה כנגדו כמ"ש הרמב"ן בפסוק ויזבח זבחים לאלקי אביו יצחק, ע"כ התקשר אז דוקא באהבה ביחוד הש"י ובזה נמתקו כל הדינים. וזה היתה הקדמה ופתח לכל הגלות, שהכל נגרר אחר הראשית, ובאשר הראשית היתה בדביקות ואהבה וביחוד הש"י ונהפכו כל הדינים לחסד ורחמים אחר הראשית נגררה כל הגלות. ולזה הי' מתכוין מתחילה, שכאשר יבוא יוסף לנגד עיניו ותתעורר בו אהבה יגביה את האהבה לשרשה למען תהי' ראשית בואו לגלות באהבה ודביקות ויחוד הש"י. וע"כ יוסף אף שבודאי בראותו את יעקב אביו נתעוררה לו ג"כ אהבה והגביה את האהבה לשרשה כמדת הצדיקים, אעפ"כ לא קרא את שמע, באשר לא היתה אז אצלו תחילת בואו לגלות ולא תחילת מתיחת הדין להמתיק אותה ביחוד הש"י. והבן הדברים מאד:

ובזה יש לפרש ענין ההבדלה במוצש"ק כאמרם ז"ל קדשהו ביציאתו, היינו בתחילת הכניסה לששת ימי המעשה שהם כעין גלות לעומת יום השבת, ע"כ מתקשרים אז באהבה ובברכה, ועל היין דוקא דשרשו למעלה במקום דכל חדי וכל ברכאן מתמן נפקי כמ"ש הזוה"ק, ואחר ראשית ימי המעשה נגרר הכל כענין הנ"ל. ואולי מזה נסתעף מנהג החסידים ואנשי מעשה לכוון שתהי' הסעודה השלישית דוקא אז להמשיך הקדושה והדביקות שמתדבקים אז בהש"ית בשירות ותשבחות רעוא דרעוין ביציאת השבת והכנסת ימי החול, והכל מטעם הנ"ל, רק שם שמדת הדין מתוחה הי' צריך לק"ש ויחוד השי"ת כדי למתק הכל בשורש היחוד, ובכל מוצש"ק אין צריך לזה רק לאהבה ודביקות לבד, כדי שיהיו נגררים כל ששת ימי המעשה אחר ההתחלה: